Renault Mégane

Renault Mégane je osobný automobil vyrábaný automobilkou Renault. Auto sa stalo nástupcom dovtedajšieho modelu Renault 19. Vyrábať sa začal na konci roku 1995. Megane bol príjemne zaoblený pripomínajúci nejaké vajíčko. Tento model sa stal veľmi obľúbený a preto sa vyrábal v rôznych karosárskych verziách: hatchback, coupé, kabriolet, sedan a Scénic. Scénic založil dokonca novú triedu áut takzvané MPV. V roku 1999 prišiel facelift pri ktorom sa upravil predok auta a mierne zadná časť auta. Celkové línie však ostali pôvodne. Pribudla ďalšia karosárska verzia a to combi. V roku 2002 prišla veľká zmena, prišiel nový model Megane II, ktorý zachoval všetky predchádzajúce karosárske verzie a tiež sa teší veľkej obľube.
Prvá generácia.
Päťdverový hatchback Renault Mégane prišiel na trh v roku 1995, súčasne s ním firma vyrábala aj prevedenie kupé. Nasledujúci rok sa objavilo MPV Renault Scénic 2007 prevedenie classic - označenie pre štvordverový sedan. Zároveň začala automobilka ponúkať kabriolet odvodený od kupé. Faceliftom prešla modelová rada v roku 1999, ponuka karosárskych verzií sa rozrástla o kombi označené Grandtour. 
Druhá generácia.
Druhá generácia sa vyrábala v rokoch 2002-2008 v karosárskych variantoch 3 a 5- dverový hatchback, 4dverový sedan, 5dverové kombi Grandtour a miesto klasického kabrioletu zaujala modernejšie variant kupé-kabrioletu s kovovou panoramatickou skladacou strechou pod názvom Mégane CC. S predchádzajúcou generáciou mala spoločné len meno, dizajn vychádzal z avantgardných, až extravagantných modelov Avantime alebo Vel Satis. Predajným číslam vládli všetky verzie okrem 3 a 5-dverového hatchbacku, verejnosť neprijala hlavne tvar zadku inšpirovaný už spomínanými modelmi.
Tretia generácia.
Už tretia generácia vozidla Renault Mégane sa začala predávať v 2. štvrťroku roku 2009.
Štvrtá generácia.
Štvrtá generácia sa predstavila vo Frankfurte na jar 2015 a k zákazníkom sa dostala až rok potom, teda na jar 2016. Štvrtá generácia znamenala revolúciu v kvalite spracovania a výbave na palube. Prvýkrát je u tohto vozidla vidieť náznak evolúcie a spojitosť s minulou generáciou (v predchádzajúcich generáciách vždy išlo o dizajnový prevrat). Táto generácia, rovnako ako model Talisman, vsádza na výrazný dizajn s veľkým logom na maske, v ktorej sa skrýva radar so svetelným podpisom v tvare C. Veľmi výrazný je aj zadok, na ktorom sú najväčšou dominantou podlhovasté, vodorovne zasadené svetla, ktoré delí logo . Prvýkrát je automobil možné vybaviť systémom 4Control, teda natáčaním všetkých štyroch kolies, slúžiacim k ľahšiemu manévrovaniu v meste i mimo neho. V malých rýchlostiach sa zadné kolesá natáčajú na opačnú stranu ako predné a vo vyšších rýchlostiach sa potom zadné kolesá natáčajú v rovnakom smere. Vo vozidle nechýba adaptívny tempomat, stráženie chodcov, automatické brzdenie, systém opúšťanie jazdného pruhu, alebo už od druhej generácie neodmysliteľné bezkľúčové ovládanie s tlačidlom štart a automatické zamykanie sa sklopením zrkadiel pri vzdialení od vozidla.
Už tradične sa nová generácia pýši 5 hviezdičkami v nárazových testoch EuroNCAP.
Interiér.
Interiéru dominujú obrie 8,7 ", zvisle usadený, tablet, ktorý slúži na obsluhu vozidla. V tablete je ukrytý multimediálny systém R-LINK 2, na ktorom sa dá nastaviť naozaj všetko, od farieb ambientného osvetlenie interiéru, k zmene farby a štýlu prístrojového štítu, cez nastavenie jazdných režimov, až na nastavenie zvukov a hudby v kabíne. Novinkou sú aj odvetrávané sedadlá s masážnou funkciou. V nižších výbavách je k dispozícii menší, horizontálne inštalovaný, displej.
V športe.
Vozidlá Renault Mégane boli upravené pre okruhové preteky, aj pre rally. Jeden špeciál sa účastnil aj Rallye Dakar 2007.
Renault Mégane Maxi.
Renault Mégane Maxi bol špeciál postavený pre rally v triede Kit Car. Poháňal ho motor s objemom 1995 cm3, ktorý dosahoval výkon 280 koní a krútiaceho momentu 258 Nm. Celý automobil vážil 1000 kg. Technicky vychádzal z vozidla Renault Clio Maxi, ale mal lepšiu kvalitu podvozku. Jednalo sa o prvý automobil v kategórii, ktorý používal systém kontroly trakcie. Bola tiež testovaná viskózna spojka.Mégane Maxi vyhralo Európskej majstrovstiev. Okrem toho vyhral aj národné šampionáty v Belgicku a dvakrát vo Veľkej Británii. Nezískal ale titul vo Francúzsku aj cez to, že Philippe Bugalski vyhral rally Korzike. Prvý štart prebehol na Vauxhall rally Wales.
Mégane Trophy.
Mégane Trophy je pretekársky špeciál vyvinutý spoločnosťou Renault Sport Technologies. Vozidlo je postavené na trubkovom podvozku. Poháňa ho motor V6 24V o objeme 3.5 litrov a výkone 320 koní. Ten je prevzatý z modelov Vel Satis a Espace. Bol pripravený pre európske súťaže v roku 2005.
Design vychádzal zo sériového modelu, ale aerodynamické prvky pripomínajú šampionát DTM. Vozidlo je vybavené polosekvenčnou prevodovkou s riadením na volante. Pomer váha výkon činí pekných 2.9 kg/k.